Seimo Užsienio reikalų komitetas pritarė tarptautinių susitarimų ratifikavimui

2012 m. balandžio 20 d. vykusiame uždarame Seimo Užsienio reikalų komiteto posėdyje Komiteto nariai bendru sutarimu pritarė Užsienio reikalų ministro pristatytoms Lietuvos Respublikos pozicijoms, vykstant į ES Užsienio reikalų tarybos posėdį 2012 m. balandžio 23 d. Briuselyje, Belgijos Karalystė, ir išklausė informaciją apie ES Bendrųjų reikalų tarybos posėdį, vyksiantį 2012 m. balandžio 24 d. Briuselyje, Belgijos Karalystė.

Atviro posėdžio metu Komiteto nariai apsvarstė ir pritarė įstatymų projektams dėl Susitarimo dėl Europos rekonstrukcijos ir plėtros banko įsteigimo 1 ir 18 straipsnių pakeitimų ratifikavimo, dėl Vienos konvencijos dėl diplomatinių santykių fakultatyvinio protokolo dėl privalomo ginčų sprendimo ratifikavimo ir dėl Vienos konvencijos dėl konsulinių santykių fakultatyvinio protokolo dėl privalomo ginčų sprendimo ratifikavimo.

Parengė Seimo kanceliarijos Užsienio reikalų komiteto biuro padėjėja Laima Uktverytė

tel. (8 5) 239 6835